Skuodo Pranciškaus Žadeikio gimnazija

Skuodo Pranciškaus Žadeikio gimnazija – dieninė, suaugusiųjų savarankiško mokymosi bendrojo lavinimo mokykla Skuode, Vytauto g. 14, vykdanti pagrindinio, vidurinio ir neformaliojo ugdymo programas lietuvių kalba. Įstaigos kodas 195175171. Steigėjas Skuodo rajono savivaldybės taryba. Istorija 1918 m. lapkritį Skuodą pasiekė žinia, jog LR švietimo ministerija patenkino skuodiškių prašymą ir leidžia steigti progimnaziją. Prašymą steigti gimnaziją pasirašė 9 žmonių komitetas: pirmininkas P. Žadeikis,Šačių klebonas A.G.Beržanskis, Mosėdžio klebonas P.Venckevičius, kunigas K.Jadviršis, ūkininkai A.Šilgalis, P.Arlauskas, J.Žiemelis, J.Valiuška, V.Vaitkevičius. 1938 m. sukomplektuota pilna gimnazija. 1939 m. išleista pirmoji gimnazijos abiturientų laida. 1949 m. gimnazija išleido paskutinę gimnazistų laidą. 1950 m. gimnazija pavadinta Skuodo vidurine mokykla. 1975 m. tapo Skuodo 1-ąja vidurine mokykla. 1992 m. mokyklai suteiktas Pranciškaus Žadeikio (1869–1933) vardas. 1995–1996 m. mokyklai suteikta teisė nuo rugsėjo 1-osios įsteigti gimnazijos humanitarinę klasę. 1996 m. atsirado pirmieji moksleivių savivaldos organai, išrinktas 1-asis moksleivių seimas ir pirmasis moksleivių prezidentas. Juo tapo 11 kl. moksleivis Andrius Mikšta. 1999 m. mokyklai grąžintas gimnazijos statusas. 2009 m. įvykdyta dalinė gimnazijos pastato renovacija. Direktoriai 1918–1920 m. Juozas Žukas 1920 m. l.e.p. Marija Ušerauskaitė 1920–1921 m. Juozas Rubys 1921–1923 m. Vladas Kateiva 1923–1925 m. Juozas Gedgaudas 1925–1929 m. Vladas Kateiva 1929–1931 m. Jonas Eidinas 1931–1937 m. Ona Ramanauskaitė 1937–1939 m. Antanas Krausas 1939–1940 m. Antanas Januševičius 1940–1941 m. Jurgis Lebedys 1941–1944 m. Stasys Dumčius 1944–1950 m. Nikolajus Pakrovskis 1950–1951 m. Marijonas Jovaiša 1951–1955 m. Aleksandras Dokšus 1955–1957 m. Jadvyga Baltiejienė 1957–1959 m. Aleksandras Rezanovas 1959–1963 m. Stefanija Maigaitė-Buivydienė 1963–1967 m. Jonas Brazdžionis 1967–1969 m. Aleksandras Dokšus 1969–1971 m. Petras Rudys 1971–1983 m. Aleksandras Dokšus 1983–1990 m. Romas Kasparas 1990–1993 m. Kazys Viršilas 1993–1999 m. Algirdas Atminas 1999–2004 m. Audronė Pitrėnienė 2004-2020 m. Gražina Skarienė 2020-2023 m. l.e.p. Danutė Kazlauskienė nuo 2023 m. Žydrūnas Ramanavičius Žymūs mokytojai Bronė Buivydaitė, pedagogė, rašytoja Tomas Kubilius, Skuodo politikas Jurgis Lebedys, literatūros istorikas Barbora Mejerytė, rašytoja, vertėja Žymūs mokiniai A. Galdikaitė-Žymantienė – ŠU dėstytoja Stasys Jonauskas – poetas A. Karalevičiutė-Digienė – Lietuvos operos ir baleto teatro solistė Rymantas Jonas Kažys – fizikos hab. daktaras, profesorius, KTU prorektorius J. Kubilius – rašytojas Vacys Milius – Lietuvos istorijos instituto etnologijos skyriaus vedėjas Remigijus Motuzas – diplomatas Juozas Pabrėža – ŠU studijų studijų prorektorius Irena Ramaneckienė – ŠU docentė Rimantas Raudonis – VU docentas, chemikas, vadovėlių autorius Adolfas Strakšys – rašytojas Antanas Vaičius – buvęs Telšių vyskupijos vyskupas Gimnazijos himnas Giesmė skirta Pranciškui Žadeikiui. Prie laiko amžinos tėkmės Maldaujame, rankas ištiesę, Vartus atkelti užmaršties, Pažvelk į ateitį taip šviesią. Tuoj akinantis spindulys Iš tolimų dienų vaikystės Sušildys drebančias mintis, Atnešęs dangiškos ramybės. Kaip viskas čia gražu, jauku - Šalis tylių gamtos altorių. Tu ateini šviesiu taku Su duonele dangaus artojų. Bet tavo sėkla išberta Nekrito į dykynės smėlį. Ir šaknimis nauja karta Jau kelia ryto želmenėlį. Pagal K. Sadausko žodžius, muzika buvusios muzikos mokytojos Daivos Daukantaitės. Nuorodos Mokyklos svetainė Archyvuota kopija 2013-07-19 iš Wayback Machine projekto.